འཇམ་དཔལ་ཚུལ་ཁྲིམས་ཀྱི་ཞེན་ཁོག་འདི་ནི།ཞེན་ཁོག་ཕྱོགས་རིས་ཅན་རེད་ལབ་འདོད་བྱུང་།ཞེན་ཁོག་བྱས་ཆོག་པ་རེད།འོན་ཏེ།རྒྱ་ཆེའི་མང་ཚོགས་ཀྱིས་༸གོང་ས་རྒྱལ་བ་ཡིད་བཞིན་ནོར་བུ་རིན་པོ་ཆེ་ལ་ཡིད་ཆེས་གུས་བརྩི་ཞུས་དང་ཞུ་བཞིན་པ་ནང་བཞིན་སྲིད་སྐྱོང་བློ་བཟང་སེང་གེ་ལའང་དེ་མཚུངས་ཀྱི་ཡིད་ཆེས་དང་བརྩི་བཀུར་བྱེད་མི་ཐུབ་པ་ཅི་རེད་མདོག་མདོག་བྲིས་འདུགའདི་འདྲ་སེམས་ལ་དྲན་ཆོག་པ་ཞིག་རེད།དྲན་མ་འོས་པ་དེ་འདྲ་མ་རེད།རེད་དེ།སྲིད་སྐྱོང་བློ་བཟང་སེང་གེ་ནི་མང་ཚོགས་ཡིད་ཆེས་སའི་ཡུལ་དུ་རུང་བ་དེ་འདྲ་ཆགས་མ་སོང་།སྲིད་སྐྱོང་སྐབས་དང་པོའི་ལོ་ལྔ་དེ་འུར་སྒྲོག་གི་ངང་ལ་སྐྱེལ་སོང་།དེ་ནས་༢༠༡༦ལོའི་འོས་བསྡུའི་སྐབས་མི་གཤིས་ཀྱི་ཚོས་གཞི་ཨ་མ་དེ་བསྟན་པ་རེད།དེ་ནས་བཟུང་།ཤེས་ཡོན་ཅན་དང་ཤེས་ཡོན་ཅན་གྱིས་སྣེ་ཁྲིད་པའི་སྤྱི་ཚོགས་ཀྱིས་ཁོང་གི་བཤད་སྟངས་དང་གནང་སྟངས་མང་པོ་ཞིག་ལ་དོགས་པ་བྱེད་མགོ་ཚུགས་ཡོད་པ་རེད།སོང་ཙང་།ད་ཆ་མང་ཚོགས་ཀྱིས།དོགས་པ་ཡོད།ངོ་རྒོལ་ཡོད།ཡིད་ཆེས་བརླག་སོང་ཞེས་ངོ་རྒོལ་བྱེད་ཀྱིན་ཡོད་པ་འདི་བློ་བཟང་སེང་གེའི་གནང་སྟངས་ཀྱིས་བྱས་པ་རེད།གཞན་སུ་གང་ལ་ངན་ཁག་དཀྲི་ས་ཡོད་པ་མ་རེད།